מנחם ידיד

מנחם ידיד (15 בינואר 1918 - 5 במאי 2013) היה חבר הכנסת מטעם גח"ל והליכוד בכנסות השישית עד השמינית.
אביו הוא הרב המקובל יום טוב ידיד הלוי. 

ידיד נולד בשנת 1918 בחלב שבסוריה ולמד שם בבית ספר תיכון ובישיבה. בשנת 1935 עלה לארץ ישראל, הצטרף לתנועת בית"ר, בשנת 1942 היה ראש פלוגה בסניף נווה צדק ובשנת 1946 היה ראש קן ירושלים. לאחר הפילוג בתנועה היה בין פעילי האצ"ל. בשנים 1939 ו-1946 אף נעצר בגין פעילותו בארגון.

לאחר קום המדינה היה ידיד בין חבריה הראשונים של תנועת החרות, ייסד את סניף התנועה בשכונת התקווה ועמד בראשו. לצד פעילותו בחרות היה גם חבר הוועד הפועל ומזכירות ההסתדרות הלאומית ובשנים 1950–1960 עובד עיריית תל אביב. בשנת 1965 היה ראש מחלקת הנוער של עיריית תל אביב.

ידיד היה מפעילי העדה החלבית בישראל ונבחר למזכיר ועד יוצאי חלב וסוריה. שימש כחבר ועד האפוטרופסים של "כתר ארם צובא". 

בשנת 1965 הוא נבחר מטעם גח"ל לכנסת השישית. כהונתו נמשכה לאורך שתי כנסות נוספות, עד 1977.

בשנת 1994 הוענק לו תואר יקיר העיר תל אביב-יפו.

בשנת 2001 פרסם את הספר "ידיד נפש" המספר על פעילותו.

בבחירות 2006 הוצב במקום ה-112 הסמלי ברשימת הליכוד לכנסת.

ידיד נפטר ב-5 במאי 2013 בגיל 95.

קישורים חיצוניים

הערות שוליים

לוחמי האצ"ל
חברי כנסת מטעם גח"ל
חברי כנסת מטעם הליכוד
פעילי תנועת החרות
פעילי הסתדרות העובדים הלאומית
חברי הכנסת השישית
חברי הכנסת השביעית
חברי הכנסת השמינית
יקירי תל אביב-יפו לשנת 1994
אישים הקבורים בבית הקברות נחלת יצחק
ישראלים שנולדו ב-1918
ישראלים שנפטרו ב-2013